Publication: Magyar Közlöny
Issue: MK-2007-187 (Year: 2007, Number: 187)
Era: 2004-2010
Section: Melléklet a 46/2007. (XII. 29.) PM rendelethez
Paragraph Index: 1115

8. cikk EDI üzenetek iktatása és tárolása 8.1. Egy kereskedelmi ügylet során a felek által az egymásnak megküldött EDI üzenetek esetében mindegyik fél – saját országa törvényeiben meghatározott idõkeretekkel és követelményekkel összhangban, de mindenképpen az ügylet befejezését követõen további legalább három éven keresztül – köteles módosítások nélkül és biztonságosan megõrizni a felek által egymásnak megküldött összes EDI üzenet hiánytalan és idõrendi sorrendben rendezett rekordját. 8.2. Hacsak az illetõ ország hatályos jogszabályai ettõl eltérõ módon nem rendelkeznek, az EDI üzeneteket a feladónak a feladott formátumban, a címzettnek az átvett formátumban kell megõriznie. 8.3. A felek kötelesek gondoskodni arról, hogy az EDI üzenetek elektronikus vagy számítógépes nyilvántartásai azonnal hozzáférhetõek, szükség esetén olvasható formában reprodukálhatóak és kinyomtathatóak legyenek. Be kell szerezni az ehhez szükséges mûszaki berendezéseket.

Source: https://magyarkozlony.hu/hivatalos-lapok/829d9405e5c0fe58e6432677b0dc6617c5625d5f/dokumentumok/98e198c5a1958765268fdc0d3af6aa6638f8dae8/letoltes